BOSNA I HERCEGOVINA
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU 
Broj: 126 0 I 189717 17 I 
Lukavac, 13.04.2022. godine 


	Općinski sud u Lukavcu, sudija Azra Bojić, u izvršnom postupku tražioca izvršenja Mikrokreditna fondacija MI BOSPO Tuzla, ulica Bosne srebrene bb, Tuzla, protiv izvršenika Š.D, ulica ........, Lukavac, radi novčanog potraživanja, vrijednost spora 773,04 KM, dana 13.04.2022. godine donio je

Z A K LJ U Č A K   O   P R O D A J I

1. Određuje se drugo ročište za prodaju popisane pokretne stvari izvršenika za dan 26.04.2022. godine u 11,00 sati u prostorijama Općinskog suda u Lukavcu, sudnica broj 23, a prodaja će se izvršiti putem usmenog javnog nadmetanja.

1. Predmet javne prodaje je popisana pokretna stvar izvršenika, popisana od službenog  lica ovog suda i to:
· Zamrzivač duboko zamrzavanje, bijele boje, marke GORENJE 310 litara - procijenjena vrijednost 250,00 KM
· Komoda bijelo smeđe boje, dužine 2 metra, drvena – procijenjena vrijednost 200,00 KM
· TV plazma, crne boje marke TOSHIBA 30 inča – procijenjena vrijednost 250,00 KM

1. Kako se radi o drugom ročištu za javno nadmetanje, pokretna stvar koja je predmet prodaje, može se prodati bez ograničenja u pogledu iznosa njene cijene. (član 131.   stav 4. Zakona o izvršnom postupku FBiH ( Službene novine FBiH broj 32/03, 52/03, 33/06, 39/09, 39/09, 35/12, 46/16). 

1. Ponuđač sa najvećom ponudom dužan je platiti cijenu odmah nakon objavljivanja rezultata ročišta za prodaju. Ako to ne učini, drugi ponuđač će biti proglašen kupcem i biće dužan platiti cijenu koju je ponudio i tako redom;

1. Sud će postupak obustaviti ako se pokretna stvar ne uspiju prodati na drugom ročištu – javnom nadmetanju odnosno putem neposredne pogodbe;

1. Ovaj zaključak o prodaji objavit će se na oglasnoj tabli suda, a tražilac izvršenja ga može objaviti i u javnim glasilima, o svome trošku.

								             
        S u d i j a
									        Azra Bojić

Pouka o pravnom lijeku:
Protiv zaključka nije dopušten pravni lijek.

